b'\n_START_ARTICLE_\nSant Roc de Llindars\n_START_SECTION_\nDescripci\xc3\xb3\n_START_PARAGRAPH_\n\xc3\x89s una esgl\xc3\xa9sia situada dins del nucli urb\xc3\xa0 de poble i integrada en el conjunt urban\xc3\xadstic de la pla\xc3\xa7a Major. Es tracta d\'un edifici d\'una sola nau, de planta rectangular, cap\xc3\xa7alera plana i coberta exterior a doble vessant. Presenta un parament paredat a les fa\xc3\xa7anes laterals amb pres\xc3\xa8ncia d\'arrebossat a la fa\xc3\xa7ana principal i carreus ambd\xc3\xb3s arestes de al fa\xc3\xa7ana principal._NEWLINE_La porta d\'acc\xc3\xa9s s\'obra a la fa\xc3\xa7ana principat a partir d\'una estructura d\'arc conopial trevolat amb doble motllura, destacant una decoraci\xc3\xb3 vegetal que sobresurt de la clau. Hi ha una inscripci\xc3\xb3 a l\'intrad\xc3\xb3s de la clau amb la data "1782" dins d\'una cartel\xc2\xb7la motllurada rectangular. Damunt d\'aquesta porta hi ha una forn\xc3\xadcula d\'estructura motllurada i per sobre s\'obre un petit \xc3\xb2cul._NEWLINE_Un campanar d\'espadanya de doble ull corona la fa\xc3\xa7ana principal. Una cornisa feta ma\xc3\xb3 disposat en cantells ressegueix el perfil superior de la fa\xc3\xa7ana principal, aix\xc3\xad com l\'estructura del campanar d\'espadanya. L\'estructura d\'un petit pinacle amb una bola se situa coronant ambd\xc3\xb3s costats de la fa\xc3\xa7ana principal, aix\xc3\xad com l\'estructura superior del campanar d\'espadanya.'